Çilgəz (dağ)
Çilgəz — Azərbaycan Respublikası Laçın və Kəlbəcər rayonunun ərazisində dağ. Çilgəz dağı Mıxtökən silsiləsinin şərq hissəsində zirvədir. Hündürlüyü 2362 m. Toponim cil/cil (sucaq yer, bataqlıq) və gəz (gədiyin ən alcaq yeri, dağ belində aşırım) sözlərindən düzəlib, "ətəyində sucaq yer, bulaq olan aşırım" mənasındadır. Dağın ətəyində, Laçın rayonu ərazisində eyniadlı bulaqlar var.